มิสแกรนด์ร้อยเอ็ด แซ่บจนโดนดราม่า ชาวเน็ตติงชุดว่ายน้ำตามเทรนด์แต่ไม่เหมาะสม
.
เมื่อชุดว่ายน้ำกับนางงามเป็นของคู่กัน เวทีการประกวดนางงาม ‘มิสแกรนด์ร้อยเอ็ด 2025’ ที่จัดขึ้นเมื่อวันที่ 11 มกราคมที่ผ่านมา จึงไม่น้อยหน้าตามเทรนด์เทปเดรส ที่กำลังเป็นกระแสอยู่ในตอนนี้
.
โดยพวกเธอมีการนำเอาเทปสีขาวสกรีนคำว่า ‘Miss Grand Thailand’ มาพันตัวเป็นชุดว่ายน้ำประชันความงามและอวดหุ่นสวยกันอย่างเต็มที่ จนสุดท้าย ผู้เข้าประกวดหมายเลข MGRE 03 บีเบล สุดารัตน์ นามไธสง ได้คว้ารางวัล ‘Best in Swinsuit’ ไปครอง
.
แต่ก็ไม่วายโดนชาวเน็ตนำเอามาดราม่า วิจารณ์ถึงชุดว่ายน้ำของผู้เข้าประกวดว่าไม่เหมาะสม เพราะชุดเทปเช่นนี้ ไม่สามารถเอาไปใช้ว่ายน้ำได้จริง เป็นเพียงแค่กระแสแฟชั่นเท่านั้น 
.
และวิจารณ์ไปถึงชุดว่ายน้ำของผู้เข้าประกวดบางราย ว่าวาบหวิวมากเกินไปจนเกินงาม จนเกิดการตั้งคำถามขึ้นว่าชุดเช่นนี้มีความเหมาะสมแล้วหรือไม่?
.
แต่ก็มีชาวเน็ตบางส่วนชื่นชอบชุดว่ายน้ำสไตล์นี้ เพราะมีความแปลกใหม่ ไม่จำเจ ตามเทรนด์แฟชั่นโลก
.
โดยเทรนด์นี้ มีที่มาจาก ‘Gigi Hadid’ นางแบบชื่อดังระดับโลกที่สวมใส่ชุดของแบรนด์ ‘Vetements’ เดินบนรันเวย์ ‘Paris Fashion Week’ โดยชุดที่เธอสวมใส่เป็นมินิเดรสรัดรูปที่ทำมาจากเทปกาว DHL จนเป็นกระแสไวรัลไปทั่วโลกโดยเฉพาะโซนเอเชีย
.
มีดารา คนดัง ทำตามเทรนด์นี้กันอย่างล้มหลาม หลายคนจึงมองว่าไม่ใช่เรื่องแปลกอะไรที่มิสแกรนด์ร้อยเอ็ด จะนำกระแสนี้มาทำเป็นชุดว่ายน้ำสุดเซ็กซี่ที่เราได้เห็นกัน
.
#SPRiNG #SPRiNGPOP #Tapeminidress #เดรสเทป #มิสแกรนด์ร้อยเอ็ด
.
“ติดตามข่าวสารที่จะจุดประกายความคิด ให้ความหวังกับผู้คนและสังคม ได้ที่สำนักข่าว SPRiNG”